**Bilag 1.**

**Årsberetning Grundejerforeningen Frodes Have 2022/2023**

På det første bestyrelsesmøde d. 15.9.2022 blev bestyrelsen konstitueret som følger:

Formand: Mette Lau Pedersen

Næstformand: Cecilie Andrea Kjær.

Kasserer: Mitzi Lohals

Medlem: Michael Nøhr-Petersen

Medlem: Carina Lorentz-Petersen

Første Suppleant: Rikke Petersen

Anden Suppleant: Julie Qwist

Bestyrelsen har i perioden afholdt 5 møder, hvor vi grundet vidensdeling samt kontinuitet har valgt at invitere suppleanterne med til alle møder. Der forefindes i den forbindelse 2 dagsordner og referater på hjemmesiden.

**Renovation:** Bestyrelsen har løbende og gentagende gange forsøgt at få kontakt med Egedal kommune/Natur og Affald. Der er bl.a. sendt forespørgsel om mulighed for en delvis fællesløsning - Således at dagrenovation rest -og madbeholder bibeholdes ved hver husstand, og resten som en fællesløsning. Der afventes forsat svar på disse henvendelser.  
Det skal dog i den forbindelse tilføjes, at Frodes Have er udfordret på plads i forbindelse med en fællesløsning, og bestyrelsen har svært ved at se, at der er plads ved hesteskoen til en sådan løsning.   
  
Derudover er der gjort opmærksom på, at de nye 2 kammer beholdere til dagrenovation ikke lukker helt tæt, samt at beholderne er designet således, at der er skarpe kanter i bunden. Dette medfører ofte, at der går hul i skraldeposerne, når de første smides i, - hvilke særligt i sommerperioden giver store udfordringer med maddiker i beholderne.

Bestyrelsen forsætter naturligvis med sende mail, indtil vi har fået svar på ovenstående spørgsmål. Derudover afventes det, at de 2 fælles beholder til blade samt glas bliver afhentet.   
  
**Manglende januar opkrævning til grundejerforeningen** **2023**: Som skyldes udfordringer hos Nets/Mastercard er løst. Udfordringerne medførte at alle først fik opkrævningen i februar 2023. Opkrævningerne vil fremadrettet komme som vanlig til betaling i juli og januar.

**Fjernvarme**: Påbegyndelse af gravearbejde i forbindelse med etablering af fjernvarme er forsat udskudt. Der har ikke været yderligere oplysninger siden vi blev orienteret om, at gravearbejdet er udskudt til start januar 2025 og forhåbentlig etablering i 2026. Gravearbejdet er forsat planlagt til at blive udført i etaper.

Der er forsat 2 betalingsløsninger. A (abonnement) og E (Eget anlæg) model. Hold jer opdateret og orienteret på Egedal Fjernvarmes hjemmeside.

Det er forsat planen, at vi 4 - 5 måneder før Egedal Fjernvarme påbegynder arbejdet i vores område, inviteres til et informationsmøde.

**Vedtægter:** Bestyrelsen og foreningen blev ved sidste års 2022 generalforsamling gjort opmærksom på, at eksisterende vedtægter vedrørende revideret årsregnskab ikke er overholdt i overensstemmelse med de gældende vedtægter. I forbindelse hermed har bestyrelsen enstemmigt valgt, at få gennemgået alle grundejerforeningens vedtægter af NT advokatpartnerselvskab ved advokat Bünyamin Kocer, som gør opmærksom på følgende:

*Jeres oprindelige vedtægt bar præg af, at den var blevet udarbejdet inden endelig udstykning af medlemmernes ejendomme. Idet ejendommene nu har hvert sit matrikelnummer og fællesarealerne er overdraget til grundejerforeningen, har jeg lavet en række justeringer, der relaterer sig hertil.*

1. *Jeg har indsat Frodes Have som grundejerforeningens navn. Balders Have beholdes som binavn.*
2. *Hjemsted og kommune er opdateret.*
3. *Redaktionelle ændringer.*
4. *Elektronisk kommunikation.*
5. *Regnskab*

Ved gennemgang af vedtægterne blev det tydeligt, at vedtægterne skal opdateres. Dette er igangsat ved advokat Bünyamin Kocer til en **estimeret pris af kr. 40.000.** Idet arbejdet først bliver færdiggjort efter dette års generalforsamling, hvor der skal stemmes om vedtægtsændringer samt eventuelle efterfølgende tinglysningsmæssige ekspeditioner fremgår det endelige beløb endnu ikke af årsregnskabet.

Afstemning om ovenstående vil fremgå tydeligt af indkaldelse, dagsorden, forslag samt bilag til dette års generelforsamling.

**Vejbrønde:** Idet der har været flere tilfælde af tilstoppet vejbrønde, er der indhentet tilbud på årlig tømning og rens af vejbrønde på fællesveje i Frodes have. Tilbud inklusiv moms samt aflæsning af vand: kr. 5240,63. Der vil i dagsorden til årets generalforsamling fremgå forslag til afstemning herom.

**Lygtepæl ved hesteskoen:** Som forventet dækkede vores lovpligtige forsikring ikke, og da det ikke var muligt at rette den skæve lygtepæl op, har bestyrelsen valgt at få opsat en ny lygtepæl. Arbejdet er udført og færdiggjort af Kasa gruppen. Regningen for udført arbejde er endnu ikke modtaget, og fremgår derfor ikke af det årlige regnskab.

**Halloween:** Festudvalgt havde igen sidste år arrangeret Halloween for de børn der havde lyst og mulighed for at deltage. Dette var også til stor glæde for de husstande, der stod klar med skilt, lys og slik. Stor tak til festudvalget!

**Juletræ i Frodes have:** Bestyrelsen og haveudvalget havde i december 2022 valgt at indkøbe et større juletræ samt nye lyskæder. Haveudvalget overvejer at indkøbe og plante et blivende grantræ på det grønne område ved den lille sø.

**Sommerfest:** Sommerfesten blev sidste år aflyst grundet manglende hænder i festudvalget. Vi håber, der i år igen vil blive afholdt sommerfest i Frodes Have. I den forbindelse opfordrer vi alle til at melde sig til festudvalget – dette kan gøres i forbindelse med afholdelse af generalforsamling d. 30. maj 2023.

**Parkering:** Bestyrelsen har igen talt om parkering i Frodes Have, og det er igen konstateret, at det i henhold til lokalplanen desværre ikke er muligt at etablere flere parkeringspladser på Frodes Haves område.

I de områder af Frodes have hvor det er problematisk med parkeringsmuligheder, henstiller bestyrelses til at medlemmer med mulighed for parkering på egen matrikel benytter dette. Såfremt du skal holde fest - eller bare have kørende gæster henvises der til parkeringspladsen på Stengårdsskolen, Stengårds Plads 2, 3650 Ølstykke

**IT-hjælp:** Bestyrelsen retter en stor tak til Kasper Juul, som har ydet uundværlig IT-hjælp.

**Vi glæder os til at se jer til havedagen søndag d. 7. maj kl. 10.00 og til generalforsamling d. 30. maj 2023. kl. 19.00**

Bedste forårs-hilsner

Bestyrelsen